સૌરાષ્ટ્ર યુનિવર્સિટીના ભીતરના વર્તુળોમાંથી જાણવા મળ્યા મુજબ એન્ટિ સેકસ્યુઅલ હેરેસમેન્ટ સેલની સ્થાપના 2002માં કરવામાં આવી હતી અને અત્યાર સુધીમાં તેના ચેરપર્સન તરીકે ડો.હંસાબેન હિંડોચા, ડો.મીનાક્ષીબેન દેસાઇ, ડો.કોકીલાબેન ટાંક અને ડો.હેમાક્ષી રાવ ફરજ બજાવી ચૂક્યા છએ અને ગત 22-6-2018થી સેલના ચેરપર્સન તરીકે ડો.નીતાબેન ઉદાણીને મુકાયા છે.આ સેલ સમક્ષ 2009થી અત્યાર સુધીમાં કુલ 9 ફરિયાદો નોંધાઇ છે. જેમાં સાત ફરિયાદોમાં કોઇ જાતના પગલાં લેવાયા નથી અને કાર્યવાહી પણ થઇ નથી, જ્યારે માત્ર એક કિસ્સામાં પોલીસ ફરિયાદ નોંધાવાઇ છે. હવે નિલેશ પંચાલના પ્રકરણમાં શું કાર્યવાહી થાય છે તે શુક્રવારે ખબર પડશે.